Hvis du skal på toilettet ofte og kun tisser i små mængder, så kan det være
fordi du har en lille blære eller en overaktiv blære.
Du kan træne din blære, så du gradvist
øger den mængde urin, som blæren kan indeholde.
Træningen kan hjælpe dig med at få kontrol over din blære eller gøre den lidt større.
Før du går i gang med blærertræningen,
skal du føre en liste over, hvor meget og hvornår du drikker og tisser.
Brug væske- og vandladningsskemaet her på siden.
Når du har noteret ned i tre dage, så starter du blærertræningen.
Her er metoden.
Når den hidsige tissetrang opstår, skal du forsøge at få den til at forsvinde.
Det gør du ved at stå stille, eller sætte dig ned.
Knib sammen i din bækkenbund, så du dæmper trangen.
Du kan enten lave flere korte knib
eller flere lange knib.
Og tænk samtidigt på noget andet end tissetrangen.
I starten kan du udsætte turen på
toilettet i fem minutter og måske ti minutter næste gang.
Og sådan øger du med 15 eller tredive minutter for hver gang.
Målet er, at du kan holde dig
2-3 timer
samt at du tisser en mængde på 2-3 deciliter per gang.
Samtidig er målet, at du kan nøjes med at gå på toilettet en gang om natten.
Træningen drejer sig altså om at få
hjernen til at sende dæmpende signaler til din blære.
Du skal derfor have gang i nogle afledningsmanøvre, så du kan abstrahere
fra din tissetrang og fortælle din blære, hvem der bestemmer.
Du kan prøve at krydse dine ben.
Nogle mennesker har også gavn af, at stille sig på tæerne med spændte lægmuskler.
Du skal finde den metode, der virker for dig.
Hvis du er bange for uheld, kan du bruge
et trusseindlæg eller et bind.
Når du har trænet i tre uger
skal du endnu en gang have fat i væske- og vandladningsskemaet og notere, hvor meget
og hvornår du drikker og tisser, så vil du kunne se en udvikling.
Hvis træningen har betydet, at du løber mindre på toilettet
så skal du bare fortsætte,
og husk en forudsætning for et godt resultat af blærertræningen er,
at du træner din bækkenbund samtidig.
En anden forudsætning er, at du kan tømme din blære helt ved hver vandladning.
Der må ikke være rester af urin i blæren,
når du har været på toilettet.
Træner du både din blære og din bækkenbund ihærdigt.
Vil du typisk kunne mærke fremgang
allerede efter 3-4 uger
til sidst vil jeg nævne, at du også med fordel
kan begrænse drikkevarer, der forstærker dit behov for at tisse.
Det er for eksempel drikkevarer med alkohol, koffein og kunstige sødemidler.
Kulsyre fra sodavand kan også genere blæren.